II.1.12. Urar: D tagrumma n lxalat neɣ n tulawin i yettnejmaɛen ɣer yiwen ubraḥ neɣ ɣer yiwen wannar iwakken ad cnunt neɣ ad d-awint isefra neɣ tibuɣar akked d cḍeḥ mi ara yili d tislit ara d-awint neɣ ara yeddun neɣ d ṭṭhara neɣ akken ineqqar d lferḥ sumata ara d-yilin deg twacult neɣ deg udrum neɣ deg taddart. Djellaoui.M isefhem-d aya-agi yenna-d: «Urar d yiwet n tegnit n lfarḥ yettwasnen di tmetti taqbaylit tamensayt si zman aqdim. D netta i yettmudun ser d cbaḥa i tmeɣriwin d lfuruḥ, anda ur yelli tettimsus tegnit2».